
                 Nr.23/206/2003

BIROUL PERMANENT

AL

CAMEREI DEPUTAŢILOR



Vă înaintăm, alăturat, Raportul asupra propunerii legislative pentru modificarea alineatului (3) al articolului 3 din Legea nr.387/2003 privind regimul de control al exporturilor de produse şi tehnologii cu dublă utilizare, iniţiată de domnii deputaţi Constantin Niţă şi Tudor Mohora, transmisă cu adresa nr.641 din 20 octombrie 2003, înregistrată la comisie sub nr.23/206 din 21 octombrie 2003.



În raport de obiectul şi conţinutul său, propunerea legislativă face parte din categoria legilor ordinare.

PREŞEDINTE,

István Antal

                                                                                  Nr.23/206/2003

RAPORT

asupra propunerii legislative pentru modificarea alineatului (3) al articolului 3 din Legea nr.387/2003 

privind regimul de control al exporturilor de produse şi tehnologii cu dublă utilizare


În conformitate cu prevederile art.89 şi 107 din Regulamentul Camerei Deputaţilor, Comisia pentru industrii şi servicii a fost sesizată spre dezbatere în fond, în procedură de urgenţă, cu propunerea legislativă pentru modificarea alineatului (3) al articolului 3 din Legea nr.387/2003 privind regimul de control al exporturilor de produse şi tehnologii cu dublă utilizare, iniţiată de domnii deputaţi Constantin Niţă şi Tudor Mohora, transmisă cu adresa nr.641 din 20 octombrie 2003, înregistrată la comisie sub nr.23/206 din 21 octombrie 2003.



Cu avizul nr.1488/24.10.2003, Consiliul Legislativ a avizat favorabil propunerea legislativă.



Cu avizul nr.560/25.02.2004, Comisia pentru buget, finanţe şi bănci a hotărât respingerea propunerii legislative.



Cu avizul nr.641 din 30.10.2003, Comisia juridică, de disciplină şi imunităţi a hotărât avizarea favorabilă a propunerii legislative.



Cu avizul nr.641 din 21.10.2003, Comisia pentru apărare, ordine publică şi siguranţă naţională a hotărât avizarea favorabilă a propunerii legislative.



Cu adresa nr.7639 DRP din 16.12.2003, Guvernul a transmis punctul de vedere prin care nu susţine adoptarea acestei iniţiative legislative.



Potrivit prevederilor art.60 din Regulamentul Camerei Deputaţilor, membrii comisiei au examinat proiectul de lege în şedinţa din 21 septembrie 2004.



La dezbaterea propunerii legislative au participat ca invitaţi, în conformitate cu prevederile art.51 şi 52 din Regulamentul Camerei Deputaţilor, reprezentanţii Agenţiei Naţionale de Control al Exporturilor - doamna secretar de stat Nineta Bărbulescu, domnul director Marian Dan Sorin şi domnul Marcu Adrian - şef serviciu.



Propunerea legislativă are ca obiect de reglementare modificarea art.3 alin.(3) din Legea nr.387/2003 în sensul eliminării din textul de lege a referirii la sediul Agenţiei Naţionale de Control al Exporturilor pe de o parte, pentru că în prezent acest sediu nu mai corespunde cu cel real, iar pe de altă parte, "întrucât la oricare modificare a adresei autorităţii respective va fi necesară şi o nouă modificare a legii".



După examinarea proiectului de lege, membrii comisiei au hotărât cu unanimitate de voturi, să supună plenului Camerei Deputaţilor, spre dezbatere şi adoptare, propunerea legislativă pentru modificarea alineatului (3) al articolului 3 din Legea nr.387/2003 privind regimul de control al exporturilor de produse şi tehnologii cu dublă utilizare, cu amendamente admise.



La lucrările şedinţei au fost prezenţi 19 deputaţi din totalul de 25 de deputaţi membri ai comisiei.



În raport de obiectul şi conţinutul său, propunerea legislativă face parte din categoria legilor ordinare.

A M E N D A M E N T E     A D M I S E

	Nr.

crt.
	Text iniţial
	Amendamente admise


	Motivaţia

	0
	1
	2
	3

	1.
	Titlul legii

LEGE

pentru modificarea alineatului (3) al articolului 3 din Legea nr.387/2003 privind regimul de control al exporturilor de produse şi tehnologii cu dublă utilizare


	Titlul legii

LEGE

pentru modificarea alin.(5) al art.3 al Legii nr.387/2003 privind regimul de control al exporturilor de produse şi tehnologii cu dublă utilizare


	

	2.
	Articol unic: - Alineatul (3) al articolului 3 din Legea  nr.387/2003  privind regimul de control  al
	Articol unic: - Alineatul (5) al articolului 3 din Legea nr.387/2003 privind regimul 


	


	0
	1
	2
	3

	
	exporturilor de produse şi tehnologii cu dublă utilizare, publicată în Monitorul Oficial al României, Partea I, nr.698/2003, se modifică şi va avea următorul cuprins:

"(3) Agenţia funcţionează în subordinea Ministerului Afacerilor Externe şi în directa coordonare a ministrului delegat pentru coordonarea autorităţilor de control, ca 

organ de specialitate al administraţiei publice centrale, cu personalitate juridică, având sediul în municipiul Bucureşti".


	de control al exporturilor de produse şi tehnologii cu dublă utilizare, publicată în Monitorul Oficial al României, Partea I, nr.698/2003, se modifică şi va avea următorul cuprins:

"(5) Organizarea, funcţionarea precum şi modificarea sediului agenţiei se stabilesc prin hotărâre a Guvernului."

Dep.Istvan Antal - UDMR



Dep.Ioan Bivolaru - PSD


Dep.Aurelia Vasile - PSD


Dep.Oana Manolescu - Minorităţi

	Propunerea nu reglementează situaţia sediului, deoarece nu specifică care va fi sediul real al agenţiei sau care din autorităţi îl poate stabili.

Având în vedere propunerea Guvernului de respingere a iniţiativei legislative respective, dar şi necesitatea flexibilizării actului decizional privind modificarea sediului, se propune ca decizia să aparţină Guvernului.




                                  PREŞEDINTE,                                                                     SECRETAR,

                                    István Antal                                                                        Aurelia Vasile

Consilier,

Viorela Gondoş

